Halibut

Halibut atau pila-pila ialah nama umum bagi tiga spesies ikan sebelah dalam keluarga sebelah bermata kanan. Di beberapa kawasan, biarpun agak jarang, spesies-spesies ikan sebelah besar yang lain turut dipanggil halibut atau pila-pila. Halibut ialah ikan dasar laut dan sangat dihargai sebagai ikan makan serta ikan sukan.

 Peristilahan 
Halibut terbit daripada perkataan Inggeris, haly (suci) dan butte (ikan sebelah) disebabkan popularitinya pada hari cuti Katolik. Pila-pila atau pepila pula adalah perkataan Melayu Brunei yang merujuk kepada ikan tersebut atau pada mana-mana jenis ikan sebelah. Ia turut dipakai pada spesies togok sebelah.

Spesies 
Analisis kladistik berdasarkan genetik dan morfologi pada 2018 menunjukkan bahawa pila-pila Greenland mencapah daripada garis keturunan yang melahirkan pila-pila Atlantik dan Pasifik. Leluhur bersama ketiga-tiga spesies ini pula mencapah daripada garis keturunan yang melahirkan genus Verasper, yang merangkumi pila-pila bintik dan sebelah sirip palang.

 Genus Hippoglossus
 Halibut atau pila-pila Atlantik, Hippoglossus hippoglossus – hidup di Atlantik Utara
 Halibut atau pila-pila Pasifik, Hippoglossus stenolepis – hidup di Lautan Pasifik Utara
 Genus Reinhardtius
Halibut atau pila-pila Greenland, Reinhardtius hippoglossoides – hidup di lautan dingin Atlantik utara, Pasifik utara dan Artik

Spesies lain yang dipanggil "pila-pila"
 Keluarga sama (Pleuronectidae), iaitu pila-pila sebenar
 Pila-pila tembak, Eopsetta grigorjewi
 Pila-pila bintik, Verasper variegatus
 Keluarga Paralichthyidae
 Sebelah California, Paralichthys californicus – terkadang dipanggil "pila-pila California"
 Sebelah zaitun, Paralichthys olivaceus – terkadang dipanggil "pila-pila Korea"
 Keluarga Psettodidae
 Togok sebelah, Psettodes erumei – terkadang dipanggil "pila-pila"
 Keluarga Carangidae (keluarga rambai, bukan ikan sebelah)
 Bawal hitam, Parastromateus niger – terkadang dipanggil "pila-pila Australia"

Rujukan

Bacaan lanjut
 Clover, Charles. 2004. The End of the Line: How overfishing is changing the world and what we eat. Ebury Press, London. 
 FishWatch – Pacific Halibut, Fisheries, US National Oceanic and Atmospheric Administration, 2019

Pautan luar

 International Pacific Halibut Commission 
 Alaska Department of Fish & Game

Kategori:Pleuronectidae